ΓΡΑΠΤΗ ΕΡΩΤΗΣΗ E-1025/01

υποβολή: Neil MacCormick (Verts/ALE) προς την Επιτροπή

(30 Μαρτίου 2001)

Θέμα: Ασφάλιση στην εσωτερική αγορά

Σε συνέχεια της προφορικής ερώτησής μου H-0053/01(1) και της απάντησης που έδωσε η Επιτροπή, ερωτάται η Επιτροπή κατά πόσον εξετάζει την περίπτωση εκπόνησης εξειδικευμένων οδηγιών, ούτως ώστε να

δημιουργηθεί ενιαία αγορά για απλά ασφαλιστικά προϊόντα, όπως η ασφάλιση οικιακών συσκευών και η εφ' όρου ζωής ασφάλεια; Αληθεύει ότι τα εν λόγω ασφαλιστικά προϊόνταπόκεινται σε μηδενικούς ή ελάχιστους φορολογικούς φραγμούς και ότι, ήδη, στα περισσότερα κράτη μέλη ισχύουν γι' αυτά παρεμφερείς προϋποθέσεις όσον αφορά την προστασία των καταναλωτών;

(1) Γραπτή απάντηση με ημερομηνία 13 Φεβρουαρίου 2001.

Απάντηση του κ. Bolkestein Εξ ονόματος της Επιτροπής

(30 Μαΐου 2001)

Η Επιτροπή αναφέρεται στην απάντησή της στην προφορική ερώτηση H-53/01 του Αξιότιμου μέλους κατά την ώρα των ερωτήσεων της συνόδου του Κοινοβουλίου του Φεβρουαρίου 2001(1). Οι οδηγίες που εκδόθηκαν στον τομέα των ασφαλίσεων θέσπισαν προοδευτικά τη λειτουργία της εσωτερικής αγοράς στον τομέα αυτό. Το καθεστώς που καθιερώθηκε οδήγησε ήδη σε αισθητή αύξηση του ανταγωνισμού στις διάφορες εθνικές αγορές, τόσο όσον αφορά τις τιμές όσο και τα νέα προϊόντα που προσφέρονται στους ασφαλιζόμενους και συνέβαλε στην καινοτομία των διαθέσιμων ασφαλιστικών προϊόντων, τόσο στον τομέα της ασφάλειας ζωής όσο και στον τομέα της ασφάλισης ζημιών

Η Επιτροπή δεν προτίθεται, προς το παρόν, να παρουσιάσει οδηγίες για την εναρμόνιση απλών ασφαλιστικών προϊόντων, όπως η ασφάλιση κατοικίας πολλαπλών κινδύνων και η προσωρινή ασφάλιση ζωής. Η εναρμόνιση ορισμένων απλών προϊόντων, ιδίως όσον αφορά την παρεχόμενη κάλυψη και τις εγγυήσεις, θα μπορούσε να είχε ως αποτέλεσμα τη μείωση της προσφοράς νέων ασφαλιστικών προϊόντων και την παρουσίαση ασφαλιστήριων συμβολαίων που δεν θα ήταν κατ' ανάγκη προσαρμοσμένα στις διάφορες ανάγκες των ασφαλιζόμενων. Υιοθετήθηκαν ρυθμίσεις στον τομέα της ασφάλισης νομικής προστασίας, που αποσκοπούν στην άσκηση της δραστηριότητας αυτής στην Κοινότητα από μη ειδικευμένες ασφαλιστικές επιχειρήσεις και στον κλάδο τηςποχρεωτικής ασφάλισης αστικής ευθύνης των αυτοκίνητων οχημάτων για να εξασφαλιστεί η προστασία των θυμάτων οδικών ατυχημάτων και η ελεύθερη κυκλοφορία των προσώπων στην Κοινότητα.

Η Επιτροπήπενθύμισε στο πρόγραμμα δράσης στον τομέα των χρηματοπιστωτικώνπηρεσιών(2) ότι οι εθνικές διατάξεις στον τομέα της προστασίας των καταναλωτών πρέπει, παράλληλα με την εξασφάλιση επαρκούς επιπέδου προστασίας των ασφαλισμένων στα κράτη μέλη, για να έχουν νομική βάση, να συμφωνούν με το κοινοτικό δίκαιο. Σε αντίθετη περίπτωση θα μπορούσαν να θεωρηθούν ότι συνιστούν εμπόδια στην ομαλή λειτουργία της εσωτερικής αγοράς, ιδιαίτερα ενόψει της ανάπτυξης του ηλεκτρονικού εμπορίου(3). Στο θέμα αυτό η Επιτροπή ανέλαβε τη δέσμευση να αναλύσει τους ισχύοντες εθνικούς κανόνες προστασίας των καταναλωτών για να αξιολογήσει την ενδεχόμενη ισοδυναμία μεταξύ εθνικών κανόνων και να εξασφαλίσει μεγαλύτερη σύγκλιση μεταξύ εθνικών νομοθεσιών. Με βάση τις εργασίες αυτές θαποβάλει στο Συμβούλιο και το Κοινοβούλιο έκθεση για τις βασικές κατευθύνσεις μιας μελλοντικής πολιτικής στον τομέα αυτό. Εξάλλου, την εποχή αυτή διεξάγονται εργασίες στον τομέα της εναρμόνισης των απαιτήσεων προσυμβατικής ενημέρωσης των καταναλωτών στο πλαίσιο χρηματοπιστωτικών συμβολαίων που διαπραγματεύονται εξ αποστάσεως.

Όσον αφορά τη φορολογία των ασφαλιστικών προϊόντων, η 6η οδηγία για τον ΦΠΑ, αριθ. 77/388/ΕΟΚ της 17ης Μαΐου 1977, προβλέπει την απαλλαγή από τον ΦΠΑ πράξεων ασφάλισης και αντασφάλισης, συμπεριλαμβανομένων των πράξεων που πραγματοποιούνται από ασφαλιστικούς πράκτορες και ενδιάμεσους. Ωστόσο, οι ασφαλιστικές οδηγίες προβλέπουν ότι τα ασφαλιστήρια συμβόλαια θαπόκεινται στην έμμεση φορολογία επί των ασφαλίστρων που ισχύει στο κράτος μέλοςποδοχής (κατά γενικό κανόνα το κράτος μέλος στο οποίο διαμένει ο ασφαλιζόμενος). Ο κανόνας αυτός καθιερώνει ένα συγκεκριμένο κριτήριο που διευκολύνει τη σύναψη ασφαλιστηρίων συμβολαίων σε καθεστώς ελεύθερης παροχήςπηρεσιών. Δεν αποκλείεται, πάντως, η φορολογική μεταχείριση ασφαλιστηρίων συμβολαίων που έχουν συναφθεί σε καθεστώς ελεύθερης παροχήςπηρεσιών από ορισμένες εθνικές νομοθεσίες, ιδίως στον τομέα της ασφάλειας ζωής (για παράδειγμα απαλλαγή των ασφαλίστρων, μεταχείριση των εσόδων και των παροχών ασφαλιστηρίων συμβολαίων) να συνεπάγεται σε ορισμένες περιπτώσεις εμπόδια στην ομαλή λειτουργία της εσωτερικής αγοράς, τα οποία δεν συμβιβάζονται πάντοτε με τους κανόνες της ενιαίας αγοράς. Η ανακοίνωση για την άρση των φορολογικών φραγμών στη διασυνοριακή παροχή επαγγελματικών συντάξεων, που εξέδωσε η Επιτροπή στις 19 Απριλίου 2001, περιέχει νομική ανάλυση των εμποδίων αυτών στον τομέα των συντάξεων. Μεγάλο μέρος της νομικής αυτής ανάλυσης ισχύει και για την ασφάλεια ζωής.

Υπό την ιδιότητά της ως φύλακα των συνθηκών, η Επιτροπή εξετάζει το συμβιβάσιμο αυτών εθνικών ρυθμίσεων με το κοινοτικό δίκαιο και λαμβάνει, εφόσον χρειάζεται, τα κατάλληλα μέτρα για την κίνηση διαδικασίας παράβασης.

(1) Γραπτή απάντηση της 13.2.2001.

(2) COM(1999)232 τελικό.

(3) Βλ. ανακοίνωση της Επιτροπής στο Συμβούλιο και το Κοινοβούλιο για το ηλεκτρονικό εμπόριο και τις χρηματοπιστωτικέςπηρεσίες. (COM(2001)66 τελικό).